marsh-mellow/hindi_wikipedia huggingface dataset:
पिंक अनिरुद्ध रॉय चौधरी द्वारा निर्देशित 2016 की हिन्दी फिल्म है। इसमें अमिताभ बच्चन, तापसी पन्नू, कीर्ति कुल्हारी, अंगद बेदी, एंड्रिया तारियांग, पीयूष मिश्रा, और धृतिमान चटर्जी ने मुख्य किरदार निभाए हैं। फिल्म 16 सितम्बर 2016 को अच्छी समीक्षाओं के साथ रिलीज़ हुई और व्यावसायिक सफल रही।

फिल्म को व्यापक सराहना मिली, और अन्य सामाजिक मुद्दों पर सर्वश्रेष्ठ फिल्म के लिए राष्ट्रीय फिल्म पुरस्कार प्राप्त किया।  फिल्म ने सिनेमाघरों में 50 दिनों का रन पूरा किया।  इस फिल्म को तमिल में निरोकोंडा परवाई (2019) और तेलुगु में वकील साब (2021) के रूप में बनाया गया है।

 कहानी 
तीन लडकिया मीनल अरोड़ा (तापसी पन्नू), फलक अली (कीर्ति कुल्हरी), एंड्रिया (एंड्रिया तारियांग) दिल्ली में एक साथ रहती है। तीनों अलग-अलग जगह नौकरी करती है। एक दिन तीनों किसी रॉक शो मे जाती है जहाँ उनकी मुलाकात राजवीर (अंगद बेदी) और उसके दोस्तों से होती है। वह उन्हें किसी रिसॉर्ट में खाने का निमंत्रण देते हैं जिसे लड़कियाँ मान लेती है। वहाँ पर राजवीर मीनल के साथ उसके बार-बार मना करने पर भी उससे जबरदस्ती करता है। अंत में वो शराब के नशे में उसके सिर पर बोतल मार देती है जिससे वो घायल हो जाता है। इसके बाद तीनों लड़कियाँ वहाँ से भाग जाती हैं।

राजवीर के परिवार की राजनीति में गहरी दखल है। वो उनसे बदले लेने के चक्कर में पुलिस में शिकायत दर्ज करा देता है कि मीनल और उसकी दोस्त वेश्या हैं और उन्होंने उस पर जानलेवा हमला किया है। द्विध्रुवी विकार से ग्रस्त दीपक सहगल (अमिताभ बच्चन) उनकी तरफ से केस लड़ने के लिये तैयार होता है।

अदालत में राजवीर का वकील प्रशांत महरा (पीयूष मिश्रा) तीनों लड़कियों को वेश्या साबित करने की कोशिश करता है। मुख्य मुद्दा होता है कि लड़कियाँ का नैतिक चरित्र घटिया है और उन्होंने राजवीर से पैसे माँगे थे जिसको न देने पर उन्होंने उस पर हमला कर दिया। वही दीपक सहगल 'सहमति' को मुद्दा बनाता है। आगे के दिनों में तर्क की एक श्रृंखला चलती रहती है। आखिर टिप्पणी में दीपक कहता कि मीनल ने "नहीं" कहा था जो कोई शब्द नहीं है ये अपने आप में एक वाक्य है जिसको कोई स्पष्टीकरण की आवश्यकता नहीं है।

अंत में अदालत लड़कियों के पक्ष में फैसला सुनाती है। समापन क्रेडिट में वास्तव में रिज़ॉर्ट में क्या हुआ था दिखाया जाता है।

 कलाकार
 दीपक सहगल के रूप में अमिताभ बच्चन
 मीनल अरोड़ा के रूप में तापसी पन्नू
 फलक अली के रूप में कीर्ति कुल्हरी
 एंड्रिया तारियांग के रूप में एंड्रिया तारियांग
 राजवीर सिंह के रूप में अंगद बेदी
 न्यायाधीश सत्यजीत दत्त के रूप में धृतिमान चटर्जी
 प्रशांत मेहरा के रूप में पीयूष मिश्रा

 समीक्षाएँ 
पिंक को बहुप्रतिक्षित सकारात्मक समीक्षाएँ मिली। वेबदुनिया के समय ताम्रकर ने 5 से 4 सितारे दिए और कहा "जरूरी नहीं है कि हर फिल्म मनोरंजन के लिए ही बनाई जाए। कुछ ऐसी फिल्में भी होती हैं जो अपनी शानदार स्क्रिप्ट और जोरदार अभिनय के कारण आपकी सोच को प्रभावित करती हैं, 'पिंक' भी ऐसी ही फिल्म है।" आज तक ने भी 4 सितारे दिए। नवभारत टाइम्स की मीना अय्यर ने 4.5 सितारे दिए। बीबीसी हिन्दी मयंक शेखर ने 4 सितारे दिए और कहा "पिंक हमें सोचने पर मजबूर करती है कि अब भी ज़्यादातर मर्द, औरतों के बारे में कैसी राय रखते हैं।." एबीपी न्यूज़ की पवन रेखा ने 4 सितारे देते हुए लिखा "फिल्म तीन कामकाजी लडकियों की कहानी के जरिये समाज को अपने गिरेबां में झांकने के लिए मजबूर करती है, ये पाठ पढ़ाने की कोशिश करती है कि मोमबत्ती औऱ तख्तियां ले सड़क पर आंदोलन करने से पहले अपनी सोच को बदलना ज्यादा जरूरी है।"

इन्हें भी देखें 
 दिल चाहता है (2001 फ़िल्म)
 वीरे दी वेडिंग
 सेक्शन 375
 मुल्क (फिल्म)
 ऐतराज़

सन्दर्भ

 बाहरी कड़ियाँ
पिंक पैंथर (अंग्रेज़ी:  ) वह एक एनिमेटेड सीरीज़ या कार्टून का काल्पनिक पात्र है। वह एक हास्यपूर्ण गुलाबी पैंथर है जो मुसीबत पैदा करता है लेकिन उसमें शामिल नहीं होता।

 संदर्भ
पिंकविला एक भारतीय मनोरंजन और जीवनशैली मंच है। जून २०२२ तक पिंकविला की वेबसाइट और ऐप पर ५,००,००,००० से अधिक विजिटर हैं।

 अवलोकन 
पिंकविला मनोरंजन और जीवनशैली की कहानियों को कवर करता है। इसका कवरेज बॉलीवुड, हॉलीवुड, दक्षिण भारतीय सिनेमा और कोरियाई मनोरंजन के साथ-साथ फैशन, भोजन, यात्रा, स्वास्थ्य और कई अन्य तक फैला हुआ है। कॉमस्कोर ने खुलासा किया कि पिंकविला मार्च २०१९ के लिए भारत में शीर्ष मनोरंजन पोर्टल था।

 इतिहास 
मई २००७ में लॉन्च, पिंकविला की स्थापना नंदिनी शेनॉय ने की थी, जिन्होंने औपचारिक रूप से एक सॉफ्टवेयर इंजीनियर के रूप में माइक्रोसॉफ्ट में काम किया था।,  (9  2018). "              " .  .  10  2022. : 1 : - ()
श्रेणी:1 : -

यह साइट प्रारंभ में केवल अमेरिका से संचालित होती थी और इसका भारतीय मीडिया से कोई संबंध नहीं था। नंदिनी ने पिंकविला के साथ काम करने के लिए फोटोग्राफरों का एक नेटवर्क बनाया जिससे मंच को २००९ में पाठक हासिल करने में मदद मिली जब सोनम कपूर की कुछ तस्वीरें वायरल हुईं। २०१३ में पिंकविला ने मुंबई में अपनी पहली संपादकीय टीम बनाई, जिसके साथ उन्होंने २०१५ में अपना पहला कार्यालय स्थापित किया।

२०२० में प्लेटफ़ॉर्म पर ३० मिलियन से अधिक अद्वितीय मासिक विज़िटर दर्ज किए गए। उसी वर्ष, इसने अपनी दो नई पिंकविला संपत्तियों, "हल्लीयूटॉक" और "पिंकविला रूम्स" के लॉन्च की भी घोषणा की। हॉलयूटॉक देश में बड़े पैमाने पर लॉन्च किया गया पहला कोरियाई मनोरंजन मंच है। २०२१ में अंतर्राष्ट्रीय बॉक्स ऑफिस विश्लेषक जतिंदर सिंह पिंकविला संपादकीय टीम में शामिल हुए।

 उप-ऊर्ध्वाधर 

 पिंकविला साउथ
 पिंकविला टेली
 पिंकविला फैशन
 पिंकविला यूएसए
 पिंकविला रूम
 हिंदीरश
 पिंकविला तेलुगु 
 हॉलयूटॉक

 आयोजन 
२०१८ में लक्स गोल्डन रोज़ अवार्ड्स के लिए प्लेटफ़ॉर्म पिंकविला का इवेंट सहयोग लक्स के साथ था। २०२२ में पिंकविला में दो बड़े पैमाने के आयोजन हुए, पिंकविला स्टाइल आइकॉन्स और हैल्युटॉक अवार्ड्स। पिंकविला स्टाइल आइकॉन्स पिंकविला का पहला स्वतंत्र ऑन-ग्राउंड इवेंट है। इसका पहला संस्करण १६ जून २०२२ को आयोजित किया गया था और ब्रांड के व्यवसाय में पंद्रह वर्ष पूरे हो गए।

हॉलयूटॉक अवार्ड्स बड़े पैमाने पर कोरियाई मनोरंजन को मान्यता देने वाला भारत का पहला अवार्ड शो था, जिसने २७५ मिलियन से अधिक की पहुंच हासिल की।

 संदर्भ 

 बाहरी संबंध 

 

श्रेणी:हिन्दी पत्रिकाएँ
पिंकी एंड ब्रेन प्रसिद्ध कार्टून चरित्र है इनका निर्देशन खुद स्टीवन स्पीलबर्ग ने किया है ये दो सफेद चूहे है ब्रेन बेहद बुद्धिमान है तथा सारी दुनिया पे कब्जा जमाने के हास्यपद प्लान बनाता रहता है 

चित्र:    .

श्रेणी:कार्टून
पिंकी रानी जांगड़ा (जन्म 28 अप्रैल 1990) हिसार, हरियाणा की एक फ्लाईवेट भारतीय मुक्केबाज हैं। उन्होंने 2014 के राष्ट्रमंडल खेलों में कांस्य पदक जीता था। उन्होंने 2015 में दक्षिण सुमात्रा, इंडोनेशिया के पालमबांग में हुए राष्ट्रपति कप इंटरनेशनल बॉक्सिंग में स्वर्ण पदक जीता, उन्होंने 2011 के नेशनल गेम्स ऑफ इंडिया और 2012 और 2014 में फ्लाईवेट (51किग्रा) प्रभाग में राष्ट्रीय चैंपियनशिप में स्वर्ण पदक जीते। वह एकमात्र भारतीय मुक्केबाज थीं, जिन्होंने अराफुरा खेलों में स्वर्ण पदक जीता था। पिंकी ने स्पोर्टी बॉक्सिंग प्राइवेट लिमिटेड के साथ अनुबंध किया, जो भारत में पेशेवर मुक्केबाजों को लाइसेंस प्रदान करने वाली संस्था भारतीय मुक्केबाजी परिषद (आईबीसी) का व्यावसायिक विभाग है। पिंकी अभी राष्ट्रीय शिविर में अभ्यास कर रही हैं लेकिन अब वह रोहतक में राष्ट्रीय मुक्केबाजी अकादमी में अभ्यािस करेंगी जहां आईबीसी ने महिला मुक्केबाजों के लिए शिविर लगा रखा है। 

पिंकी, घरेलू प्रतियोगिताओं में कई प्रसिद्ध मुक्केबाजों को हराने के लिये जानी जाती है। उन्होंने लंदन ओलंपिक खेलों की कांस्य पदक विजेता और 6 बार की विश्व विजेता मैरी कॉम को नेशनल बॉक्सिंग चैंपियनशिप 2009 और राष्ट्रमंडल खेल 2014 के योग्यता परीक्षण में हराया है, साथ ही 5 बार की एशियाई विजेता और विश्व विजेता लैशराम सरिता देवी को नेशनल गेम्स और नेशनल बॉक्सिंग चैंपियनशिप 2011 में हराया है।

पिंकी ने 51 किग्रा भार वर्ग में 2018 राष्ट्रमंडल खेलों में मुक्केबाजी में भारत का प्रतिनिधित्व किया। हालांकि, वह अपने क्वार्टर फाइनल मुकाबले में इंग्लैंड की लिसा व्हाइटसाइड से हार गईं थीं।

प्रारम्भिक जीवन
पिंकी जांगड़ा का जन्म 28 अप्रैल, 1990 को हरियाणा के हिसार में हुआ था। उनकी माता प्रेम देवी एक गृहिणी और और पिता कृष्ण कुमार एक सरकारी अधिकारी है। उनके दो भाई अश्विनी व अमित भी है। अमित भी एक मुक्केबाज थे जिन्होंने कई राज्यस्तरीय मुकाबले में प्रदर्शन कर चुके थे, उन्हीं से प्रेरित होकर पिंकी ने मुक्केबाजी की शुरूआत की।

पिंकी ने सेंट सोफिया से दसवीं की पढ़ाई की। पढ़ाई के साथ ही वे नृत्य, खेल और मुक्केबाजी शौकिया तौर पर करती रहीं। फिर गवर्नमेंट कॉलेज से स्नातक की डिग्री हासिल की। शुरुआत में उन्हें राज सिंह द्वारा प्रशिक्षित किया गया था, और बाद में उन्हें अनूप कुमार से प्रशिक्षण मिला।
अंतर्राष्ट्रीय उपलब्धियां
 वर्ष पदक भार प्रतियोगिता स्थान 2018  स्वर्ण  51  इंडिया ओपन बॉक्सिंग प्रतियोगिता नई दिल्ली  2015  स्वर्ण  51  22वें राष्ट्रपति का कप ओपन इंटरनेशनल प्रतियोगिता पालेमबांग, इंडोनेशिया 2014  क्वार्टर फाइनल 51  2014 एआईबीए महिला विश्व मुक्केबाजी चैंपियनशिप दक्षिण कोरिया 2014  कांस्य  51  2014 राष्ट्रमण्डल खेल ग्लासगो, स्कॉटलैंड 2014  रजत  51  तीसरा राष्ट्रीय कप सर्बिया 2012  रजत  48  2012 एशियाई महिला एमेच्योर मुक्केबाजी चैंपियनशिप मंगोलिया 2011  स्वर्ण (सर्वश्रेष्ठ मुक्केबाज़)  51  अराफुरा खेल डर्विन, ऑस्ट्रेलिया 2010  स्वर्ण (सर्वश्रेष्ठ मुक्केबाज़)  48  भारत-श्रीलंका द्वंद्व मुक्केबाजी चैम्पियनशिप श्रीलंका

सन्दर्भ

श्रेणी:भारतीय महिला मुक्केबाज
श्रेणी:1990 में जन्मे लोग
श्रेणी:जीवित लोग
श्रेणी:हिसार के लोग
पिंकी पारेख भारतीय राज्य गुजरात से भारतीय अभिनेत्री हैं। वो रामानन्द सागर के टेलीविजन धारावहिक कृष्णा में  रुक्मिणी के अभिनय के लिए जानी जाती हैं और अलिफ़ लैला में पिंकी के मरजीना के किरदार को खूब सराहा गया था

सन्दर्भ

बाहरी कड़ियाँ
 

श्रेणी:भारतीय अभिनेत्री
श्रेणी:गुजरात के लोग
श्रेणी:रामानंदसागरकेधारावाहिककेकिरदार
पिंकी सिंह,भारत के उत्तर प्रदेश की सोलहवीं विधानसभा सभा में विधायक रहीं। 2012 उत्तर प्रदेश विधान सभा चुनाव में इन्होंने उत्तर प्रदेश की असमोली विधान सभा निर्वाचन क्षेत्र (निर्वाचन संख्या-32)से चुनाव जीता। 
सन्दर्भ

श्रेणी:उत्तर प्रदेश 16वीं विधान सभा के सदस्य
श्रेणी:जीवित लोग
श्रेणी:असमोली के विधायक
पिंकी (अंग्रेजी; ) भारत के सबसे लोकप्रिय कार्टून चरित्रो मे से एक हैं। इनके रचियता हैं कार्टूनिस्ट प्राण कुमार शर्मा जिन्हें प्राण के नाम से जाना जाता है, जो डायमण्ड कॉमिक्स प्रकाशन से प्रकाशित होती है।

श्रेणी:भारतीय काॅमिक्स
श्रेणी:भारतीय कार्टून
श्रेणी:डायमण्ड कॉमिक्स के पात्र
श्रेणी:कॉमिक्स के पात्र
पिंग () एक कम्प्यूटर नेटवर्क सॉफ्टवेयर है जो पता लगाता है कि कोई कम्प्यूटर (होस्ट) किसी इन्टरनेट प्रोटोकोल () तक पहुँच (जुड़) पा रहा है या नहीं। इसके लिए होस्ट एक सन्देश भेजता है और देखता है कि कितने समय बाद वही सन्देश उसे पुनः मिल पा रहा है। 

बाहरी कड़ियाँ
पिंग

श्रेणी:विण्डोज कमाण्ड
पिंगला, योग शास्त्रों के मुताबिक तीन प्रमुख नाड़ियों में से एक है। इससे शरीर में प्राण शक्ति का वहन होता है जिसके फलस्वरूप शरीर में ताप बढ़ता है। इससे शरीर को श्रम, तनाव और थकावट सहने की क्षमता प्रदान करता है। यह मनुष्य को बहिर्मुखी बनाता है।

श्रेणी:योग
पिंगली वैंकैया या पिंगलि वेंकय्या (तेलुगु:  ) भारत के राष्ट्रीय ध्वज के अभिकल्पक हैं। वे भारत के सच्चे देशभक्त एवं कृषि वैज्ञानिक भी थे। 

 जीवनी 
पिंगली वैंकैया का जन्म 2 अगस्त 1876, को वर्तमान आंध्र प्रदेश के मछलीपट्टनम के निकट भटलापेनुमारु नामक स्थान पर हुआ था। इनके पिता का नाम हनुमंतरायुडु और माता का नाम वेंकटरत्नम्मा था और यह तेलुगू ब्राह्मण पद्मशाली कुल से संबद्ध थे। मद्रास से हाई स्कूल उत्तीर्ण करने के बाद वो अपने वरिष्ठ स्नातक को पूरा करने के लिए कैंब्रिज यूनिवर्सिटी चले गये। वहाँ से  लौटने पर उन्होंने एक रेलवे गार्ड के रूप में और फिर लखनऊ  में एक सरकारी कर्मचारी के रूप में काम किया और बाद में वह एंग्लो वैदिक महाविद्यालय में उर्दू और जापानी भाषा का अध्ययन करने लाहौर चले गए। 

वो कई विषयों के ज्ञाता थे, उन्हें भूविज्ञान और कृषि क्षेत्र से विशेष लगाव था। वह हीरे की खदानों के विशेषज्ञ थे। पिंगली   ने ब्रिटिश भारतीय सेना में भी सेवा की थी और दक्षिण अफ्रीका के एंग्लो-बोअर युद्ध में भाग लिया था। यहीं यह गांधी जी के संपर्क में आये और उनकी विचारधारा से बहुत प्रभावित हुए। 

1906 से 1911 तक पिंगली मुख्य रूप से कपास की फसल की विभिन्न किस्मों के तुलनात्मक अध्ययन में व्यस्त रहे और उन्होनें बॉम्वोलार्ट कंबोडिया कपास पर अपना एक अध्ययन प्रकाशित किया। 

इसके बाद वह वापस किशुनदासपुर  लौट आये और 1916 से 1921 तक विभिन्न झंडों के अध्ययन में अपने आप को समर्पित कर दिया और अंत में वर्तमान भारतीय ध्वज विकसित किया। उनकी मृत्यु 4 जुलाई, 1963 को हुई।

 भारत के ध्वज की रचना 
काकीनाड़ा में आयोजित भारतीय राष्ट्रीय काँग्रेस के राष्ट्रीय अधिवेशन के दौरान वेंकैया ने भारत का खुद का राष्ट्रीय ध्वज होने की आवश्यकता पर बल दिया और, उनका यह विचार गांधी जी को बहुत पसन्द आया। गांधी जी ने उन्हें राष्ट्रीय ध्वज का प्रारूप तैयार करने का सुझाव दिया। 

पिंगली वैंकया ने पाँच सालों तक तीस विभिन्न देशों के राष्ट्रीय ध्वजों पर शोध किया और अंत में तिरंगे के लिए सोचा। 1921 में विजयवाड़ा में आयोजित भारतीय राष्ट्रीय कांग्रेस के अधिवेशन में वैंकया पिंगली महात्मा गांधी से मिले थे और उन्हें अपने द्वारा डिज़ाइन लाल और हरे रंग से बनाया हुआ झंडा दिखाया। इसके बाद ही देश में कांग्रेस पार्टी के सारे अधिवेशनों में दो रंगों वाले झंडे का प्रयोग किया जाने लगा लेकिन उस समय इस झंडे को कांग्रेस की ओर से अधिकारिक तौर पर स्वीकृति नहीं मिली थी। 

इस बीच जालंधर के हंसराज ने झंडे में चक्र चिन्ह बनाने का सुझाव दिया। इस चक्र को प्रगति और आम आदमी के प्रतीक के रूप में माना गया। बाद में गांधी जी के सुझाव पर पिंगली वेंकैया ने शांति के प्रतीक सफेद रंग को भी राष्ट्रीय ध्वज में शामिल किया। 1931 में कांग्रेस ने कराची के अखिल भारतीय सम्मेलन में केसरिया, सफ़ेद और हरे तीन रंगों से बने इस ध्वज को सर्वसम्मति से स्वीकार किया। बाद में राष्ट्रीय ध्वज में इस तिरंगे के बीच चरखे की जगह अशोक चक्र ने ले ली।

 इन्हें भी देखें 
 भारत का ध्वज
 तीन रंगो से युक्त ध्वजों की सूची

 बाहरी कड़ियाँ 
 हम सभी भूल चुके हैं राष्ट्रीय ध्वज के निर्माता पिंगली वेंकैय्या को
 भारतीय तिरंगे का इतिहास
 तिरंगे का इतिहास 
 भारत के तिरंगे ध्वज का सफर
 कौन जानता है पिंगली वेंकैय्या को!  

श्रेणी:भारतीय ध्वज
श्रेणी:डिजाइनर
श्रेणी:भारत के लोग
श्रेणी:1876 में जन्मे लोग
श्रेणी:१९६३ में निधन
श्रेणी:आंध्रप्रदेश के लोग
,  , 
       ,  , 
पिंगो (अंग्रेज़ी:) एक परिहिमानी स्थलरूप है जो एक ऐसे टीले के रूप में आर्कटिक और उप-आर्कटिक प्रदेशों में पाया जाता है जिसके केन्द्र में बर्फ़ का एक केन्द्रक होता है और इसके ऊपर चट्टानी पदार्थों की परत द्वारा टीले का निर्माण हुआ होता है।,  ,  ,    ब्रिटानिका एन्साइक्लोपीडिया पर   :...  से इसकी ऊंचाई और आकार मे वृद्धि होने का कारण इसके केन्द्रक में स्थित बरफ के आयतन में वृद्धि होती है।

सन्दर्भ

श्रेणी:परिहिमानी स्थलरूप
श्रेणी:हिमानीय स्थलाकृतियाँ
क्रिकेट में, पिंच हिटर या स्लोगर बल्लेबाज के लिए सामान्य शब्द है (ना कि विकल्प के रूप में, बेसबॉल में इसके विपरीत) तेजी से रन बनाने के लिए बल्लेबाजी क्रम को बढ़ावा दिया।  जैसा कि रन बनाने के प्रयास में जल्दी से अधिक आक्रामक शॉट खेलना शामिल होता है और इस तरह से आउट होने की संभावना बढ़ जाती है, आमतौर पर यह प्रयास करने के लिए शीर्ष क्रम के बल्लेबाज के लिए नासमझ माना जाता है।  इसलिए कभी-कभी निचले क्रम के बल्लेबाज (जैसे गेंदबाज) को बढ़ावा दिया जाता है। उसके विकेट पर कम महत्व है, इसलिए वह अधिक स्वतंत्रता के साथ खेल सकता है।  यह एक दिवसीय अंतर्राष्ट्रीय क्रिकेट में एक महत्वपूर्ण रणनीति है, टेस्ट क्रिकेट में इसकी घटना कम नियमित है।

यह शब्द अपेक्षाकृत हाल ही में क्रिकेट के लिए पेश किया गया था, और 1992 विश्व कप से पहले कई क्रिकेट अनुयायियों के लिए अपरिचित था। न्यूजीलैंड ने मार्क ग्रेटबैच के साथ पिंच हिट मारने की भूमिका निभाते हुए रणनीति का थोड़ा अलग रूप नियोजित किया। यह नॉकआउट चरण तक पहुंचने के लिए राउंड-रॉबिन चरण के दौरान सफलतापूर्वक कार्यरत अन्य नवीन रणनीति के बीच था।

तब से इसका उपयोग सीमित ओवरों के क्रिकेट में किया जाता है, आक्रामक बल्लेबाजों को "पिंच-हिटर" के रूप में जाना जाता है।

हालांकि, "पिंच हिटर" आमतौर पर एक आक्रामक बल्लेबाज को संदर्भित करता है, जो अपने सामान्य स्थान से बल्लेबाजी क्रम को ऊपर ले जाता है, उन परिस्थितियों में उपयोग किया जाता है जहां तेजी से रन बनाना हाथ में विकेट रखने से अधिक महत्वपूर्ण हो जाता है।

पिंच हिटर अपनी बड़ी हिटिंग और हाई स्ट्राइक रेट के लिए जाने जाते हैं। हालांकि, उनके पास कभी-कभी उच्च श्रेणी के बल्लेबाजों की तकनीक का अभाव होता है और इसलिए अक्सर अपने अत्यधिक आक्रमण के माध्यम से कम स्कोर के लिए बाहर जाते हैं। यह टेस्ट और प्रथम श्रेणी मैचों में उपयोग किए जाने वाले "नाइटवॉचमैन" के समान नहीं है।

सन्दर्भ

श्रेणी:क्रिकेट शब्दावली
पिंचू कपूर 1929 में रावलपिंडी,पंजाब, ब्रिटिश भारत में पैदा हुए। वह एक भारतीय अभिनेता थे। उन्होंने 1970 और 1980 के दशक के दौरान कई हिंदी फिल्मों में अभिनय किया।  उनका फिल्मी करियर 1969 से 1989 तक चला। उन्हें डॉन,रोटी,अवतार और खुद-दार फिल्मों में उनकी भूमिका के लिए सबसे ज्यादा याद किया जाता है।

 व्यक्तिगत जीवन 
 प्रमुख फिल्में
 वर्ष  फ़िल्म  चरित्र  टिप्पणी1989  संतोष   1989  गैर कानूनी  जज  1989  पुरानी हवेली  राना  1989  बड़े घर की बेटी   1989  फर्ज़ की जंग   1988  मर्दों वाली बात   1988  कंवरलाल  मुख्य मंत्री  1988  बीस साल बाद  वरिष्ठ पुलिस अधिकारी  1988  सोने पे सुहागा   1987  प्यार की जीत   1987  नज़राना   1987  कच्ची कली   1987  दिल तुझको दिया  गिरधारी लाल  1987  इंसानियत के दुश्मन   1986  किरायदार   1986  नगीना  वकील  1986  आप के साथ   1986  घर संसार   1985  ऊँचे लोग   1985  पैसा ये पैसा  मद्यालय का मालिक  1985  बलिदान  जगमोहन  1985  दो दिलों की दास्तान   1985  साहेब   1985  अमीर आदमी गरीब आदमी   1985  हम नौजवान  कॉलेज टर्स्टी  1985  आँधी तूफान  श्रीमान सिंह  1985  गिरफ्तार  जज  1985  हकीकत   1985  प्यार झुकता नहीं   1984  लाखों की बात   1984  बाज़ी   1984  इंकलाब   1984  तरंग   1984  मेरा फैसला   1984  शराबी   1984  यह देश  सिन्हा  1983  अवतार   1983  हम से है ज़माना   1983  पेंटर बाबू   1982  गोपीचन्द जासूस   1982  वकील बाबू   1982  खुद्दार  मिस्टर वर्मा  1982  अशान्ति   1981  शारदा   1981  दर्द   1981  दहशत   1981  मेरी आवाज़ सुनो   1981  घुंघरू की आवाज़  पुलिस इंस्पेक्टर  1981  होटल   1981  कुदरत   1981  खुदा कसम   1980  कर्ज़   1980  आप के दीवाने  जज  1980  ज्योति बने ज्वाला   1980  बंदिश  कॉलेज प्रधानाध्यापक  1979  सावन को आने दो   1979  जाने-ए-बहार  मिस्टर राय  1979  सुनयन   1979  रत्नदीप   1979  दिल का हीरा   1979  खानदान   1979  राधा और सीता   1979  झूठा कहीं का   1978  बदलते रिश्ते  कर्नल  1978  भोला भाला   1978  तुम्हारे लिये   1978  दिल और दीवार   1977  अलीबाबा मरज़ीना   1977  अब क्या होगा   1977  महा बदमाश   1977  आशिक हूँ बहारों का   1977  अपनापन   1977  ड्रीम गर्ल  बॉस (साहब)  1977  मुक्ति  विक्रम के पिता  1977  कर्म   1976  अदालत  मिस्टर वर्मा  1976  हेरा फेरी   1975  उलझन   1975  धरम करम  जे के  1975  मौसम   1975  सलाखें   1974  पाप और पुण्य  टाइगर  1974  रोटी  सूरज  1974  मिस्टर रोमियो  पुलिस कमिश्नर  1973  बड़ा कबूतर  धरमदास  1973  बॉबी  श्रीमान शर्मा  1973  बंधे हाथ   1970  बॉम्बे टॉकीज़  स्वामी जी  1965  (1965 फ़िल्म)   बंगाली फ़िल्म1946  अनमोल घड़ी  प्रकाश  
 नामांकन और पुरस्कार 
 सन्दर्भ 
 बाहरी कड़ियाँ 

श्रेणी:१९८९ में निधन
श्रेणी:हिन्दी अभिनेता
श्रेणी:राजस्थान के लोग
श्रेणी:भारतीय फ़िल्म अभिनेता
पिंजर (, , , हिन्दीअनुवाद: कंकाल) उल्लेखनीय कवयित्री और उपन्यासकार अमृता प्रीतम द्वारा 1950 में लिखित पंजाबी उपन्यास है। यह एक हिंदू लड़की, पूरो की कहानी है, जिसका एक मुस्लिम आदमी रशीद ने अपहरण कर लिया। जब वो रशीद के घर से अपने माता-पिता के घर भागती है तो उसके माता-पिता उस लड़की को अशुद्धअपवित्र मानते हुए वापस लेने से इनकार करते हैं। पिंजर को भारत के विभाजन की पृष्ठभूमि के साथ लिखे गए सर्वश्रेष्ठ साहित्यों में से एक माना जाता है।

 कहानी  
दो खानदान पूरो और रशीद हैं। पूरो शाह और रशीद शेख क्रमशः हिंदू और मुसलमान है। शाहों और शेखों के बीच पुश्तैनी झगड़ा है। दो पीढ़ी पहले शाहों के आदमियों ने शेखों की एक लड़की अगावा कर ली थी। अब वो बदला लेने की सोचते रहते हैं। पूरो को रशीद अगवा कर लेता है और कब्जे में रखता है। वह घर छोड़ आने की जिद करती है लेकिन रशीद बताता है कि पूरो के लिए अब उसके अपने घर वाले ही अनजान हो गए हैं। लेकिन पूरो को अपने मां-बाप पर भरोसा था। मौका पा कर वह रशीद की गिरफ्त से भागती है। रात को अपने घर पहुंचती है। मां और पिता साथ में होते हैं।  उसके पिता पूरो को घर में घुसने से रोक देते हैं और कहते हैं कि अब वो परायी हो गई है। वो अपवित्र हो गई और उसका धर्म भ्रष्ट हो गया है।

 पात्र  
 पूरो (हमीदा) 
 रशीद
 रामचंद 
 लाजो 

 रूपांतरण  
इसे इसी नाम (पिंजर) से 2003 में एक हिन्दी फिल्म में निर्मित किया गया था, जिसमें प्रमुख भूमिकाओं में उर्मिला मातोंडकर, मनोज बाजपेई और संजय सूरी थे। आलोचनात्मक प्रशंसा के अलावा, फिल्म ने राष्ट्रीय एकता पर सर्वश्रेष्ठ फ़ीचर फिल्म के लिए राष्ट्रीय फिल्म पुरस्कार भी जीता था। 

सन्दर्भ

श्रेणी:पंजाबी साहित्य
श्रेणी:भारत के विभाजन पर आधारित साहित्य
श्रेणी:अमृता प्रीतम
पिंजरी नगरी कोइल, अलीगढ़, उत्तर प्रदेश स्थित एक गाँव है।

 भूगोल 
 जनसांख्यिकी 
 यातायात 
 आदर्श स्थल 
 शिक्षा 
 सन्दर्भ 
 बाहरी कड़ियाँ 

श्रेणी:अलीगढ़ जिला के गाँव
पिंज़ोन द्वीप, गैलापागोस द्वीप समूह, ईक्वाडोर का एक द्वीप है। पिंटा और नीना नामक दो कैरवालों (तीव्रगामी जहाज़) के कप्तान पिंज़ोन बंधुओं नाम पर इस द्वीप का नामकरण पिंज़ोन द्वीप किया गया है। पिंज़ोन द्वीप, को कभी कभी डंकन द्वीप (एडम डंकन, पहले विस्काउंट डंकन के नाम पर) भी पुकारा जाता है। द्वीप का कुल क्षेत्रफल 18 वर्ग किलोमीटर (7 वर्ग मील) है और अधिकतम ऊंचाई 458 मीटर (1,503 फुट) है। पिंज़ोन विशाल कछुओं, जलसिंह और अन्य कई स्थानीय प्रजातियों का घर है। यहाँ कोई आगंतुक स्थल नहीं है और द्वीप की यात्रा के लिए अनुमति की आवश्यकता पड़ती है।

पिंज़ोन द्वीप गैलापागोस द्वीपसमूह के भौगोलिक केंद्र का निर्माण करता है, लेकिन आश्चर्यजनक रूप से गैलापागोस द्वीपसमूह की दो मुख्य वृक्ष प्रजातियों में से कोई भी इस द्वीप पर नहीं पाई जाती हैं। द्वीप के आर्द्र क्षेत्र में डेज़ी पेड़ की एक अनूठी प्रजाति पाई जाती है।

 सन्दर्भ
पिंजा इटली के वैनेतो क्षेत्र की एक पारंपरिक मिठाई फलैन है।  ,     :    ...  , , , 1996, . 108-109.  ,    , ,     , 1856, . 511. 

 यह सभी देखें 

 इतालवी डेसर्ट की सूची 

 सन्दर्भ 

श्रेणी:खाना
पिंजारा खुबसुरती काएक भारतीय हिंदी - भाषा की टेलीविजन रोमांटिक ड्रामा सीरीज़ है, जो 24 अगस्त 2020 से 6 अगस्त 2021 तक कलर्स टीवी पर दो सीज़न के लिए प्रसारित हुई। सीज़न 1 में रिया शर्मा और साहिल उप्पल ने मयूरा दुबे और ओमकार शुक्ला के रूप में अभिनय किया, जबकि सीज़न 2 में उन्होंने क्रमशः मयूरा गोस्वामी और ओमकार वशिष्ठ की भूमिका निभाई।

 कहानी 
मयूरा दुबे, एक महत्वाकांक्षी डॉक्टर इस बात से नफरत करती हैं कि कैसे लोग केवल उनकी सुंदरता को पसंद करते हैं, न कि उनके कौशल या उपलब्धियों को। मार्बल बिजनेस इंडस्ट्री के राजा ओमकार शुक्ला उससे शादी करना चाहते हैं, और उसके परिवार पर जबरदस्ती करने के लिए दबाव डालते हैं। वे शादी करते हैं। मयूरा अपने भाई पीयूष से दोस्ती करता है। बाद में, ओंकार उसके चेहरे पर संगमरमर से वार करता है और पीयूष को मार डालता है। मयूरा बदला लेना चाहती है। ओमकार अपने ऊपर ऐश्वर्या को चुनता है। ऐश्वर्या ने ओंकार का अपहरण कर लिया और भाग निकली। ओंकार को कार की डिक्की से छुड़ाने के बाद मयूरा और ओंकार चट्टान के किनारे एक पेड़ से लटके रह जाते हैं।

बेला अपने हल्दी समारोह के लिए मयूरा को तैयार करती है। विशाखा फिसल कर गिर जाती है, हल्दी छलकती है और समारोह को बर्बाद कर देती है। मयूरा को फिर मंडप में ले जाया जाता है और बेहोश होने का नाटक करता है। ओंकार शादी रोक देता है और मयूरा उसे देखकर खुश हो जाती है। विशाखा ने अपनी योजना का खुलासा किया और मयूर को एक प्रतिभाशाली तलवारबाज के साथ तलवार की लड़ाई के लिए चुनौती दी। ओंकार मयूरा को बचाता है और विशा सभी को बंधक बना लेती है, मयूरा और ओंकार को जिंदा जलाने की योजना बना रही है। पुलिस विशाखा को उसके अपराधों के लिए गिरफ्तार करती है, और मयूरा के पिता उसे और ओंकार को शादी करने की अनुमति देते हैं।

 कलाकार 

 मुख्य 

 डॉ. मयूरा दुबे शुक्ला और मयूरा गोस्वामी वशिष्ठ के रूप में रिया शर्मा 
 ओंकार "ओमी" शुक्ला और ओंकार वशिष्ठ के रूप में साहिल उप्पल 
 पीयूष शुक्ला के रूप में गौतम विग 
 विशाखा राजवंश के रूप में श्रुति उल्फत
 एसीपी राघव शास्त्री के रूप में करण वोहरा

 पुनरावर्ती 

 मंजरी शुक्ला के रूप में जया भट्टाचार्य
 सई रेवाड़ीकरद्रुही पोटे तारा शुक्ला के रूप में
 शंकर शुक्ल के रूप में हरीश छाबड़ा
 अखिलेश दुबे के रूप में इकबाल आजाद
 सुरेखा दुबे के रूप में अनिंदिता चटर्जी
 आकांक्षा पाल के रूप में मेघा दुबे मिश्रा
 सनी सचदेवा संजय मिश्रा के रूप में
 त्रिवेणी दुबे के रूप में उमा बसु
 महेश गोस्वामी के रूप में संजय स्वराज
 अंकुश भास्कर के रूप में सचिन गोस्वामी
 भूमिका मीरचंदानी बेला गोस्वामी के रूप में
 काजल कंचंदानी नितांजलि कुरेकर और दाई मां के रूप में
 माधुरी संजीव के रूप में मधुलिका वशिष्ठ
 कोमल कुंदर के रूप में नैना सिंघा
 एलन कपूर ईशान राजवंश के रूप में
 ऐश्वर्या भारद्वाज के रूप में निधि भावसार 
 गुरुमा अग्रिमा देवी शेखावाटी के रूप में अस्मिता शर्मा
 मनीष शेखरी के रूप में अनिल राजपूत
 डॉ नील उपाध्याय के रूप में अभिषेक मलिक 
 कुंदन उपाध्याय के रूप में नीतीश गुप्ता 

 संदर्भ 

 बाहरी कड़ियाँ 

 
श्रेणी:भारतीय टेलीविजन धारावाहिक
श्रेणी:कलर्स चैनल के कार्यक्रम
पिंजौर गार्डन ( ) भारत के हरियाणा राज्य के पंचकुला ज़िले के पिंजौर नगर में स्थित एक उद्यान है। यह 17वीं शताब्दी में मुग़ल शैली में बनाया गया था जिसे पटियाला राजधराने के सिख राजाओं ने सँवारा था।"  : , , ,     ,"  , 2018":    ,"   ,  , 2006,  9788183240468" (,     ),    .. ,   , 2001,  9788123734859

 इन्हें भी देखें 
 पिंजौर
 पंचकुला ज़िला

 सन्दर्भ 

श्रेणी:भारत में बाज़ार
श्रेणी:भारत में उद्यान
श्रेणी:भारतीय वास्तुशास्त्र
श्रेणी:पंचकुला ज़िले में पर्यटन आकर्षण
श्रेणी:पंचकुला ज़िला
पिंजौर () भारत के हरियाणा राज्य के पंचकुला ज़िले में स्थित एक नगर है। चंडीगढ़ के करीब स्थित यह आवासीय 'टाउनशिप', घाटी में समुद्र तल से 1,800 फीट की ऊंचाई पर स्थित है, जो कि शिवालिक पहाड़ियों की ओर है। पिंजौर को 17वीं शताब्दी में बने मुगल शैली के पिंजौर गार्डन (उद्यान) और हिंदुस्तान मशीन टूल्स () के कारखाने के लिए जाना जाता है।"  : , , ,     ,"  , 2018":    ,"   ,  , 2006,  9788183240468" (,     ),    .. ,   , 2001,  9788123734859

 इन्हें भी देखें 
 पिंजौर गार्डन
 पंचकुला ज़िला

 सन्दर्भ 

श्रेणी:हरियाणा के शहर
श्रेणी:पंचकुला ज़िला
श्रेणी:पंचकुला ज़िले के नगर
श्रेणी:हरियाणा में हिल स्टेशन